Guillaume Coustou
        
         (den eldre)
Store norske leksikon,Kunst og estetikk,Bildende kunst,Kunsthistorie,Skulptur og mosaikk i renessansen og barokken
Guillaume Coustou var en fransk skulptør som var betydeligere enn broren Nicolas. Han utførte blant annet den unge Ludvig 15 som Jupiter og Maria Leszczińska som Juno, kardinal Dubois' gravmæle i Saint-Roch i Paris.
To steilende, vrinskende hester som holdes av hver sin hestetemmer, laget i 1739-1745, regnes som hans hovedverk. Skulpturene var opprinnelig bestemt for parken til slottet Marly, men ble i 1794 satt opp på på Place de la Concorde i Paris. Originalene, som nå er i Louvre, er senere erstattet av kopier.Begge brødrene, som var uhyre produktive og laget allegoriske komposisjoner og figurer fra antikk mytologi, hadde studert i Roma, men var hovedsakelig elever av Coysevox og førte hans stil videre, i en lettere, rokokkopreget stil. Les mer i Store norske leksikon skulptur rokokko